RTP1

RTP1 הוא ערוץ טלוויזיה ציבורי פורטוגלי, הראשון שהחל לשדר בפורטוגל, ב-7 במרץ 1957, ומופעל על ידי תאגיד השידור הפורטוגלי. במשך תקופה קצרה נקרא הערוץ גם "ערוץ 1", כיוון שהוא היה הערוץ היחיד ששידר בפורטוגל כאשר החל לשדר. בשנת 2002 החל הערוץ לשדר 24 שעות ביממה.

RTP1 משדר מגוון רחב של תוכניות, שכוללות תוכנית אקטואליה, אירוח, ספורט, תוכניות רכש. כמו כן, בניגוד לערוץ RTP2, ערוץ RTP1 משדר גם פרסומות, אשר יחד עם תקציב קבוע שמתקבל מהממשלה, ממנות את שידורי הערוץ.

RTP1 הוא אחד מערוצי הטלוויזיה הנצפים ביותר בפורטוגל, ונכון לינואר 2021 שיעור הצפייה בערוץ עומדים על 11.4%, מה שממקם אותו במקום השלישי.

== היסטוריה ==
בפועל, RTP, תאגיד השידור הפורטוגלי, החל לשדר בדצמבר 1955 בשידורי ניסיון ובדיקה. ב-7 במרץ 1957 החל RTP1 לשדר בשידורי קבע, בין השעות 21:30 עד 23:00 או 23:30, ובימי ראשון משעה 18:00. בתחילה שידורי הערוץ נקלטו רק באזור קטן מאוד, עד שבאמצע שנות ה-60 הורחבה קליטת שידורי הערוץ לכל רחבי המדינה.

ב-18 באוקטובר 1959, שודרה לראשונה תוכנית החדשות Telejornal, שהפכה לתוכנית הטלוויזיה ששודרה לאורך פרק הזמן הארוך ביותר ועודנה משודרת, נכון לאוגוסט 2018.

עד 25 בדצמבר 1968 RTP1 היה ערוץ הטלוויזיה היחיד ששידר בפורטוגל, עד שערוץ RTP2 החל לשדר.

בשנת 1970 החל הערוץ בשידורים יומיים, בין השעות 12:30-14:30. לפני כן, התוכניות הראשונות של הערוץ שודרו משעה 19:00 עד חצות.

בשנת 1974 שיעור החשיפה לערוץ גדל, הם גדילת מכירת מכשירי הטלוויזיה ברחבי פורטוגל.

ב-16 באוקטובר 1978 שם הערוץ שונה ל-RTP-1 (בתחילה עם מקף). עם זאת, שידורים קבועים בצבע טרם התקיימו, על אף שכבר באותה עת ברחבי אירופה היו שידורים קבועים בצבע. רק במרץ 1980 החל הערוץ לשדר בצבע.

באוקטובר 1983 בוטלו שידורי היום, על מנת לחסוך במשאבים. השידורים צומצמו והערוץ שידר בין השעות 17:00 עד 23:00. השידורים היומיים חודשו ב-1985 כאשר הוחלט לשדר את שידורי היום מפורטו. השידורים החינוכיים בוטלו ב-1988.

לקראת סוף שנות ה-80, RTP עמד בפני אתגרים לא מועטים עם עלייתם הקרובה של ערוצי הטלוויזיה הפרטיים. כתוצאה מכך, הוחלט לשנות את שם הערוץ ל-RTP 1, לקראת המיתוג מחדש של הערוץ שאירע ב-17 בספטמבר 1990, במקום "ערוץ 1", על מנת לחזק את מעמד הערוץ מול הערוצים החדשים, שעלו לאוויר בשנים 1992–1993, עם עליית ערוצים SIC ו-TVI. בשנתיים שלאחר עליית הערוצים המסחריים, ב-1994–1995, איבד RTP1 את הבכורה בתהליך איטי, עם התחזקות ערוץ SIC, והערוץ הפך לערוץ השני מבחינת שיעורי הצפייה, עד שעקף אותו גם ערוץ TVI כמה שנים לאחר מכן.

ב-29 באפריל 1996 הוחזר השימוש בשם "ערוץ 1".

ב-2002 החל הערוץ לשדר במשך 24 שעות ביממה.

הערוץ החל בשידורי ניסיון בפורמט מסך רחב ב-8 ביוני 2012 עם שידור טקס הפתיחה של יורו 2012. ב-14 בינואר 2013 עבר הערוץ באופן רשמי לערוץ המשדר בפורמט זה.

== RTP1 HD ==
RTP1 HD הוא ערוץ טלוויזיה בחדות גבוהה המשודר בתשלום, ומשדר חלק מהתוכן המשודר בערוץ RTP1.

בקיץ 2008 החל הערוץ בשידוריו, כששידר את אולימפיאדת בייג'ינג. מלבד זאת, הערוץ לא שידר תוכניות אחרות באותה שנה. הערוץ גם העביר ב-HD את אולימפיאדת לונדון ב-2012.

בשנת 2009 שידורי הערוץ שבו, עם שידור משחקי ליגת האלופות.

בשנת 2010 שידר הערוץ את גמר ליגת האלופות כמו גם את מונדיאל 2010 של פיפ"א ובאופן בלעדי עבור MEO, אחת ממפעילות הטלוויזיה הרב-ערוצית בפורטוגל, שירות אינטראקטיבי המאפשר לצופה לעקוב אחרי כל שחקן וגם לצפות בסיכום המשחקים. בנוסף שידר הערוץ סדרת פשע פורטוגלית, שהייתה הסדרה הראשונה בפורטוגל ששודרה ב-HD.

עד 2018 ערוץ RTP1 יעבור לשדר ב-HD מלא, וסביר להניח כי במחצית השנייה של 2017 הצופים ייהנו מאיכות שידור טובה יותר, והחל משנת 2020 כל ערוצי RTP יעברו לשדר ב-HD. יחד עם המעבר ל-HD, בתאגיד השידור של פורטוגל רוצים לסיים את השימוש בקלטות, כדי לחסוך את עלויות התחזוקה וגם כדי לקדם את שיפור איכות הפצת השידורים בשידור דיגיטלי.

== גלריה ==
<gallery widths="170" heights="170" perrow="5">
קובץ:RTP 1957.png|סמל הערוץ הראשון, מ-7 במרץ 1957 עד 1959
קובץ:RTP 1959.png|סמל הערוץ בין השנים 1959–1978, משנת 1976 הופיע בצורה מעט שונה
קובץ:RTP1 1978.png|סמל הערוץ בין השנים 1978–1980
קובץ:RTP1 1981.png|סמל הערוץ מפברואר 1981 עד 1983
קובץ:RTP1 1984.png|סמל הערוץ שהיה בשימוש לאורך תקופה קצרה בשנת 1983
קובץ:RTP1 1983.png|סמל הערוץ מסוף 1983 עד תחילת 1984
קובץ:RTP1 1985.png|סמל הערוץ בין מרץ 1983 עד 1985
קובץ:RTP1 1986.png|סמל הערוץ מדצמבר 1985 עד אוקטובר 1986
קובץ:RTP 1987.png|סמל הערוץ מאוקטובר 1986 עד דצמבר 1988
קובץ:RTP Canal 1 1989.png|סמל הערוץ מספטמבר 1989 עד ספטמבר 1990
קובץ:RTP1 1996.png|סמל הערוץ בין 29 באפריל 1996 עד 11 באוקטובר 1998
קובץ:RTP1 1998.png|סמל הערוץ בין 12 באוקטובר 1998 עד 27 בינואר 2002
קובץ:RTP1.png|סמל RTP1 בין 31 במרץ 2004 עד 6 במרץ 2016
קובץ:RTP1 - Logo 2016.svg|סמליל הערוץ מאז 6 במרץ 2016
</gallery>

== ראו גם ==
* טלוויזיה בפורטוגל
* כאן 11
* תאגיד השידור השוודי

== קישורים חיצוניים ==

* 

* [https://www.rtp.pt/play/direto/rtp1 השידור החי של RTP1]

==הערות שוליים==

קטגוריה:ערוצי טלוויזיה פורטוגליים
קטגוריה:אמצעי תקשורת בבעלות ממשלתית